[{"text_idx": "#000000", "text": "Dod o hyd i swydd"}, {"text_idx": "#000001", "text": "Un diwrnod rwy\u2019n gwneud yoga gyda thenantiaid, y nesaf yn adolygu llywodraethiant gyda\u2019r Bwrdd!"}, {"text_idx": "#000003", "text": "\u201cLwc pur oedd i mi ddechrau gweithio yn y maes tai. Roeddwn wedi bod yn gweithio yn y Gwasanaeth Sifil ond yn edrych am ddechrau newydd. Neidiais ar y cyfle pan welais hysbyseb swydd Cymhorthydd Personol Prif Weithredydd Cymdeithas Tai Rhondda. Roeddwn bob amser wedi bod eisiau gweithio mewn sefydliad sy\u2019n helpu pobl ac yn gwneud gwahaniaeth go iawn i fywyd pobl, felly roedd hyn yn ymddangos yn berffaith i fi. Roedd y swydd yn swnio mor ddiddorol hefyd."}, {"text_idx": "#000004", "text": "Y bobl yn bendant yw\u2019r peth gorau am weithio mewn tai cymdeithasol. Nid dim ond y staff rwy\u2019n gweithio gyda nhw bob dydd rwy\u2019n ei feddwl, ond y tenantiaid hefyd. Mae yna deimlad go iawn o gymuned, sy\u2019n llawn o bobl a straeon diddorol."}, {"text_idx": "#000005", "text": "Doedd gen i ddim profiad o gwbl o dai cymdeithasol cyn dechrau gweithio yng Nghymdeithas Tai Rhondda, tu mewn na\u2019r tu allan i\u2019r gwaith. Ond does dim dau ddiwrnod yr un peth i mi nawr, un diwrnod rwy\u2019n gwneud yoga gyda\u2019n tenantiaid fel rhan o raglen llesiant, y nesaf rwy\u2019n adolygu llywodraethiant gyda\u2019r Bwrdd. Mae\u2019n sicr yn swydd ddiddorol ac amrywiol!\u201d"}]